80-се йй. автопортреттар , күп фигуралы мизансценалар һәм мөхитте һүрәтләгән тормош-көнкүреш жанры әҫәрҙәрен ижад итә ( “ Өйҙә ” , “ Йыр ” , икеһе лә — шамот ) , был эштәренә тәрән мәғәнә һәм метафора хас : ( “ Йоҡо ” , алюмин ; “ Автопортрет ” , ағас ) . 90-сы йй. алып форма һәм киңлек нисбәтен яңыса аңлау күҙәтелә : “ Шайтан таяғы ” серияһы ( ағас , еҙ , бронза ) , “ Киңлек һәм ваҡыт ” , “ Конструкция ” композициялары ; ҡуйы буяуҙар файҙалана — “ Ете һылыу ” ( бөтәһе лә — ағас ) .